Arvid Christian Storm

Arvid Christian Storm (1640–1713) var en dansk generalmajor som i 1694 ble kommandant i Fredrikstad.

Storms farfar var den svenske løytnanten Jens Storm og faren, Balthazar Storm, ble adlet i Sverige i 1670. Moren var Maria von Restorff (født ca. 1622 i Wirland, Estland – ). I 1677 giftet Arvid Christian Storm seg med Anna von Kocken (1655 i Bergen – 1731), hun var datter af kaptein Henning von Kocken. En av deres sønner, generalmajor Ulrik Frederik Storm, ble i likhet med faren kommandant i Fredrikstad. Gjennom en annen sønn, oberst Christian Ulrich von Storm (død 1727), var Arvid Christian Storm en av grev Herman Wedel Jarlsbergs stamfedre.

Etter en opphetet ordveksling drepte Storm den svenske dikteren Lasse Lucidor under en kårdeduell i Stockholm 1674.

Litteratur 
 Erik Norberg, "Historien om Arvid Christian Storm eller Lasse Lucidor och den svensk-norska unionen", i: Accurata descriptio: Studier i kartografi, numismatik, orientalistik och biblioteksväsen tillägnade Ulla Ehrensvärd, 2003. ISBN 9170002223, s. 363-377.
 Elgenstierna, Svenska adelns ättartavlor, bind VII, s. 723-724.
 Norsk Slektshistorisk Tidsskrift (N.S.T.) Bind XXVI (26)

Referanser

Kilder 
 Slektside
 Norsk Slektshistorisk Tidsskrift (N.S.T.) Bind XXVI (26)
 Jens Storms slekt i Store norske leksikon

Danske generaler